text: [{"text_idx": "#000007", "text": "An ebanghelyo niato ngonian na Domingo nagtatao nin linaw sa siring na problema."}, {"text_idx": "#000008", "text": "An enot \u2013 an pagpamibi. Siring sa sarong aki, an enot niatong pinagsusumbungan kan satong problema iyo an satong magurang. Kun igwa kitang problema sa kapwa, isumbong niato sinda sa pamibi. Imbes na i-tsismis, iusip niato an satong kaiwal o nakakulog sato sa pamibi. Sa siring na paagi, mapaghuhurop-huropan niato an satong gigibohon sa sunod na lakdang. Asin makakahagad kita nin kusog boot asin kalinawan nin isip sa satong sasabihon sa sunod."}, {"text_idx": "#000009", "text": "Nin huli an panduwa \u2013 an tamang urulay o fraternal correction. Dakul sa satong kinakaangotan dai man nagaaram kan saindang sala. Nin huli ta mayong nagtataram sainda, paghuna ninda tama an saindang ginigibo. Alagad kaipuhan kaini an deplomasya asin maray na kamawotan na makatabang. An tsismis o paglilibak, dai nungka makakatabang. Kun kaipuhan nin testigo o katuwang mas maninigong gibohon."}]